# Ais de Provença

### De Viquipèdia

Aix-en-Provence

Escut

Mapa
Informació
Departament | Boques del Roine
Regió | Roine-Alps
Superfície | 186,08 km²
Població | 134.222 (1999)
Densitat | 721 h/km²
Alcalde | Marysse Joissains-Masini
Pàgina Oficial

Ais de Provença (Ais de Provença [ˈajs de pʀuˈvɛⁿsɔ] en occità i Aix-en-Provence oficialment en francès) és una ciutat d'Occitània (França), situada al departament de les Boques del Roine, a la regió de Provença-Alps-Costa Blava.

## [edita] Història

Era un antic poblat gàl·lic, fou conquerit (123 aC) pel procònsol romà Gai Sexti Calví, i l'anomenà Aquae Sextiae. Màrius hi vencé els teutons (102 aC). Fou assolada pels visigots (445), pels francs, pels longobards i pels musulmans (731). Fou arquebisbat (des del segle VI).

Esdevingué capital dels comtes i, després, dels reis de Provença, tant dels casals de Barcelona com dels d'Anjou; Jaume I hi anà el 1241 per signar-hi el contracte matrimonial entre Ramon VII de Tolosa i Sança de Provença, amb la intenció de mantenir-hi el predomini, però, malgrat tot, prevalgué el domini francès.

Fou seu del parlament provincial de Provença des del 1501 fins a la revolució del 1789. Durant el s XIX fou un dels centres del Felibritge.

## [edita] Curiositats

El monument més important és la catedral de Sant Salvador, on es troben el baptisteri del s V, amb cúpula renaixentista, el claustre, del s XII, i el campanar, dels ss XIV-XV; els batents de la porta principal són una obra mestra de l'escultura en fusta del començament del s XVI; a l'interior es conserven el tríptic del Buisson Ardent de N. Froment (s XV) i una col·lecció de 26 tapissos flamencs (1511). La urbanització moderna de la ciutat començà al s XVII; d'aquesta època daten la via principal, anomenada Cours Mirabeau, l'església de Santa Magdalena, on es conserva la taula central del tríptic de l'Anunciació d'Ais, del s XV, el pavelló Vendôme, la font dels quatre dofins i diversos palauets dels segles XVII i XVIII. El taller de Paul Cézanne conserva records personals del pintor.

## [edita] Enllaços

- Oficina de Turisme d'Ais de Provença
- Provence-Hideaways Aix de Provença
- Cyberflag : Bandera de Ais de Provença
- Pàgina d'Ais de Provença
- Aprèn francès a Ais de Provença
- IEFEE escola d'idiomes

| A Wikimedia Commons hi ha contingut multimèdia relatiu a: Aix-en-Provence

Obtingut de "http://ca.wikipedia.org../../../a/i/s/Ais_de_Proven%C3%A7a_3e80.html"

Categories: Ciutats de França | Provença-Alps-Costa Blava

##### Views

- Article
- Discussió
- Revisió actual

##### Cerca

##### En altres llengües

- Anglo Saxon
- Български
- Česky
- Dansk
- Deutsch
- English
- Esperanto
- Español
- Suomi
- Français
- Galego
- Magyar
- Italiano
- 日本語
- 한국어
- Latina
- Lëtzebuergesch
- Nederlands
- Norsk (nynorsk)
- Norsk (bokmål)
- Occitan
- Polski
- Português
- Română
- Русский
- Simple English
- Svenska
- Türkçe